รฟท.เปิดเดินขบวนรถเส้นทางสายใต้ หลังน้ำท่วมคลี่คลาย
วันนี้ (22 พ.ย.2560) การรถไฟแห่งประเทศไทย (รฟท.) แจ้งเปิดเดินขบวนรถในเส้นทางสายใต้ หลังสถานการณ์น้ำท่วมในพื้นที่ อ.หนองศาลา และ อ.ชะอำ จ.เพชรบุรี เริ่มคลี่คลาย จึงสามารถให้บริการเดินรถที่ออกจากกรุงเทพฯ ได้ตามปกตินายอานนท์ เหลืองบริบูรณ์ รักษาการผู้ว่าการรถไฟแห่งประเทศไทย เปิดเผยว่า รฟท.ติดตามสถานการณ์น้ำท่วมในพื้นที่ อ.หนองศาลา และ อ.ชะอำ จ.เพชรบุรี อย่างใกล้ชิด ล่าสุดได้รับรายงานว่าสถานการณ์น้ำท่วมทางรถไฟในพื้นที่ดังกล่าวเริ่มคลี่คลาย จึงระดมกำลังเจ้าหน้าที่เข้าซ่อมแซมเส้นทางที่ได้รับความเสียหาย และสามารถเปิดเดินรถเที่ยวออกจากกรุงเทพฯ ได้ตามปกติ แต่ยังคงต้องงดเดินขบวนรถที่จะเดินทางกลับเข้ากรุงเทพฯ ในวันนี้ ทั้งหมด 10 ขบวน ดังนี้1. รถเร็วที่ 174 (นครศรีธรรมราช – กรุงเทพ) 2. รถด่วนพิเศษดีเซลรางที่ 40 (สุราษฎร์ธานี – กรุงเทพ) 3. ขบวนรถด่วนพิเศษดีเซลรางที่ 42 (ยะลา – กรุงเทพ) 4. ขบวนรถเร็วที่ 170 (ยะลา – กรุงเทพ) 5. ขบวนรถด่วนพิเศษทักษิณารัถย์ ที่ 32 (หาดใหญ่ – กรุงเทพ) 6. รถด่วนที่ 86 (นครศรีธรรมราช-กรุงเทพ) 7. รถด่วนพิเศษที่ 38 (สุไหงโก-ลก – กรุงเทพ) 8. รถด่วนพิเศษที่ 46 (สุไหงโก-ลก – กรุงเทพ) 9. รถด่วนที่ 84 (ตรัง – กรุงเทพ) 10. รถเร็วที่ 168 (กันตัง – กรุงเทพ)รักษาการผู้ว่าฯ รฟท. ยังกล่าวอีกว่า ได้กำชับให้เจ้าหน้าที่ตรวจสอบและซ่อมแซมเส้นทางที่ชำรุด โดยเฉพาะเส้นทางที่ถูกน้ำเซาะและได้รับความเสียหาย หากผู้โดยสารที่มีตั๋วโดยสารขบวนรถในวันดังกล่าวไม่ประสงค์ที่จะเดินทาง สามารถคืนตั๋วโดยสารได้เต็มราคา หรือสอบถามข้อมูลเพิ่มเติมได้ที่หมายเลข 1690 ตลอด 24 ชั่วโมง
รฟท.แจ้งเปิดเดินขบวนรถเส้นทางสายใต้ เที่ยวออกจากกรุงเทพฯ ตามปกติ หลังสถานการณ์น้ำท่วมทางรถไฟใน อ.หนองศาลา - อ.ชะอำ จ.เพชรบุรี คลี่คลาย แต่ยังงดเดินขบวนรถ 10 ขบวนที่จะเดินทางกลับเข้ากรุงเทพฯ 
รฟท.,การรถไฟแห่งประเทศไทย,เปิดเดินขบวนรถ,น้ำท่วมทางรถไฟ,เส้นทางสายใต้,ไทยพีบีเอส,ข่าวไทยพีบีเอส,ThaiPBSnews,ThaiPBS